Agdud Amaziɣ d win yettwassnen s tsekla icebḥen, i d-yeǧǧan later-is deg umezruy; tefruri-d tsekla n wegdud aqbayli deg yirebbi n timawit si leqrun yezrin, i wayen tettidir tmetti deg lawan-nni, tedder s cfawat n lejdud i yettḥaraben fell-as Akken i d-yura IMARAZEN Mussa: Tasekla taqbaylit taqburt. Sumata tesɛa acḥal d asentel, yal yiwen icud ɣer wiyiḍ xerṣum ula di timawit. acku tasekla-agi, akken ma tella tettruḥu seg yimi ɣer tmeẓẓuɣt. D ayagi i tt-iǧǧan tezger idurar d yisaffen, ussan d yiseggassen akken ad taweḍ si lǧil ɣer wayeḍ1.